“VKontakte” va Telegram asoschisi Pavel Durov ilk bor Forbes’ning milliarderlar ro‘yxatiga kiritildi. Uning boyligi 2018 yilgi reytingda 1,7 mlrd dollarga baholangan. Durov ro‘yxatda 1394-o‘rinni egallagan. Bu, misol uchun, “Yandeks” rahbari Arkadiy Voloj va Badoo asoschisi Andrey Andreyevnikidan ko‘proqdir. Ularning har ikkisining boyligi 1,5 mlrd dollarni (1561-o‘rin) tashkil qiladi. Andreyev ham ushbu ro‘yxatga ilk bor kiritildi. Ro‘yxatga Amazon asoschisi Jyeff Bezos 112 mlrd dollar bilan yetakchilik qilmoqda. 2- va 3-o‘rinlarni mos ravishda Bill Geyts (90 mlrd dollar) va Uorren Baffet (84 mlrd dollar) egallamoqda.